Δημήτρης Παπαμιχαήλ

Ο Δημήτρης Παπαμιχαήλ (Πειραιάς, 29 Αυγούστου 1934 – Κρανίδι Αργολίδας, 8 Αυγούστου 2004) ήταν δημοφιλής Έλληνας ηθοποιός και σκηνοθέτης. Πρωταγωνίστησε σε αρκετές ταινίες που σημάδεψαν τη «χρυσή εποχή» του ελληνικού κινηματογράφου.

 Παιδικά χρόνια 
Γεννήθηκε στις 29 Αυγούστου του 1934 στον Πειραιά.«Η άγνωστη ζωή του Δημήτρη Παπαμιχαήλ....» από mixanitouxronou.gr. Αρχειοθετήθηκε 14/12/2017. Ανακτήθηκε 30/08/2018.«Δημήτρης Παπαμιχαήλ» από sansimera.gr. Αρχειοθετήθηκε 06/07/2017. Ανακτήθηκε 30/08/2018.«Δέκα χρόνια χωρίς τον Δημήτρη Παπαμιχαήλ» της Γεωργίας Παπαδημητρίου στο protothema.gr.  Δημοσιεύθηκε 09/08/2014. Αρχειοθετήθηκε 04/03/2016. Ανακτήθηκε 30/08/2018. Ο Δημήτρης ήταν το τρίτο παιδί του Γιάννη Παπαμιχαήλ και το πρώτο με την δεύτερη του σύζυγο, Ελένη. Είχε έναν αδερφό, τον Στέλιο, και μια αδερφή, τη Μαρία, από τον πρώτο γάμο του πατέρα του, καθώς και έναν αδερφό, τον Νίκο που γεννήθηκε μετά από αυτόν. Τα παιδικά του χρόνια ήταν φτωχικά. Οι γονείς του είχαν ένα καφενείο στην περιοχή του Άγιου Νείλου στον Πειραιά στο οποίο συχνά βοηθούσε και ο ίδιος. Τα πρώτα του χρόνια στιγματίστηκαν από τον Β΄ Παγκόσμιο Πόλεμο. Έζησε για περίπου δυο χρόνια στον τόπο καταγωγής των γονιών του το Κρανίδι, ύστερα από προτροπή τους, και αμέσως μετά το τέλος του πολέμου ξαναγύρισε στον Πειραιά.

 Σταδιοδρομία 
Ο Δημήτρης Παπαμιχαήλ από τα εφηβικά του χρόνια είχε αποφασίσει ότι ήθελε να ασχοληθεί με το θέατρο. Οι γονείς του ήθελαν να σπουδάσει υφαντουργία καθώς είχε κερδίσει μια υποτροφία στην Αγγλία. Ωστόσο, το 1952 έδωσε κρυφά εισαγωγικές εξετάσεις στο Εθνικό Θέατρο και τελικά πέρασε. Αυτή του η κίνηση όμως προκάλεσε την αντίδραση του πατέρα του, ο οποίος τελικά συμφώνησε. Αξιοθαύμαστο γεγονός αποτελεί ότι ο Παπαμιχαήλ, έφτανε στη Δραματική Σχολή του Εθνικού Θεάτρου με τα πόδια από τον Πειραιά. Στη Σχολή του Εθνικού, γνώρισε και την Αλίκη Βουγιουκλάκη, μελλοντική σύζυγο και συνεργάτη του. Αποφοίτησε από το Εθνικό με βαθμό "Άριστα". Ο πρώτος του ρόλος ήταν στο Γλάρο του Τσέχωφ και ακολούθησε ο ρόλος του Πολύδωρου στην Εκάβη του Ευριπίδη το 1955. Στη συνέχεια, συνεργάστηκε με το Θέατρο Τέχνης «Κάρολος Κουν» και από το 1962 συγκρότησε δικό του θίασο στο ελεύθερο θέατρο. Έπαιξε δίπλα στους: Κυβέλη, Κατίνα Παξινού, Άννα Συνοδινού, Αντιγόνη Βαλάκου και Αλέξη Μινωτή. Τιμήθηκε με το Βραβείο Κοτοπούλη το 1957. Επίσης συμμετείχε σε μεγάλες παραγωγές του ελληνικού κινηματογράφου, όπως το Ποτέ την Κυριακή (1960) και Τα κόκκινα φανάρια (1963) ενώ ταινία σταθμός στην σταδιοδρομία του ήταν η ταινία Παπαφλέσσας (1971), που αποτελεί μια από τις μεγαλύτερες υπερπαραγωγές του ελληνικού κινηματογράφου, η οποία κόστισε 12.009.000 δραχμές.

Από το 1964 και για δέκα ολόκληρα χρόνια πρωταγωνίστησε στο θέατρο ως συνθιασάρχης με την Αλίκη Βουγιουκλάκη, αλλά και σε δεκάδες ταινίες ως ζευγάρι, στον κινηματογράφο αλλά και στη ζωή.

Υπήρξε πρωταγωνιστής στο Κρατικό Θέατρο Βορείου Ελλάδος (ΚΘΒΕ) και πρόεδρος του συλλόγου ηθοποιών βορείου Ελλάδος.

 Προσωπική ζωή 
Ο Δημήτρης Παπαμιχαήλ νυμφεύθηκε δύο φορές. Στην αρχή της σταδιοδρομίας του, διατηρούσε σχέση με την ηθοποιό Δέσπω Διαμαντίδου. Πρώτη του σύζυγος και μεγάλο κεφάλαιο στη ζωή του αποτέλεσε η Αλίκη Βουγιουκλάκη. Γνωρίζοντάς την στην αίθουσα αναμονής του Εθνικού Θεάτρου, όπου και οι δύο βρίσκονταν για να δώσουν εισαγωγικές εξετάσεις, ο γάμος τους ήταν γεμάτος συγκρούσεις αλλά αποτελεί, εάν όχι τον μεγαλύτερο, έναν από τους πιο πολυσυζητημένους και γεμάτο πάθος γάμους στον ελληνικό χώρο του θεάματος. Ο γάμος τους πραγματοποιήθηκε στις 18 Ιανουαρίου 1965 στους Δελφούς. Μαζί ανέβασαν πολλά έργα στο θέατρο και έκαναν πολλές ταινίες, από τις πιο γνωστές και αγαπητές στο ευρύ κοινό είναι Το ξύλο βγήκε από τον Παράδεισο, Αστέρω, Μανταλένα, Η Αλίκη στο Ναυτικό και πολλές άλλες. Κατά τη διάρκεια του γάμου τους απέκτησαν έναν γιο, τον Γιάννη, στις 4 Ιουνίου 1969. Ύστερα από δέκα χρόνια γάμου το ζευγάρι χώρισε το 1975, αλλά επανενώθηκαν καλλιτεχνικά ξανά το 1983. Στη συνέχεια νυμφεύθηκε τη Νανά Ειλικρινή, με την οποία χώρισαν το 1990. Σύντροφος του υπήρξε και η ηθοποιός Κάτια Δανδουλάκη. Τελευταία σύντροφος της ζωής του η ηθοποιός Νάντια Μουρούζη.

 Πολιτική 
Στα τελευταία χρόνια της ζωής του, υπήρξε δημοτικός σύμβουλος και αντιδήμαρχος Πολιτισμού του Δήμου Πειραιά.

 Θάνατος 
Ο Δημήτρης Παπαμιχαήλ απεβίωσε στις 8 Αυγούστου του 2004, από καρδιακή προσβολή, σε ηλικία 69 ετών. Ο ηθοποιός παραθέριζε στο εξοχικό του στην Ερμιόνη και το μεσημέρι αισθάνθηκε αδιαθεσία, οπότε μεταφέρθηκε στο Κέντρο Υγείας Κρανιδίου, αλλά ήταν ήδη αργά.
μικρογραφία|Εικόνα από τον τάφο του Παπαμιχαήλ στο Πρώτο Νεκροταφείο Αθηνών

 Φιλμογραφία 
ΈτοςΤίτλοςΡόλος1956Ο αγαπητικός της βοσκοπούλαςΛιάκος1957Η θεία απ' το ΣικάγοΚώστας1958Μηδέν πέντεΤο τελευταίο ψέμαΜάρκοςΗ κυρά μας η μαμμήΔημήτρης ΜουστάκηςΔυο αγάπες, δύο κόσμοιΝτίνος1959ΑστέρωΘύμιοςΤο ξύλο βγήκε από τον παράδεισοΠάνος Φλωράς1960ΜανταλέναΛάμπης ΓιόκαρηςΠοτέ την ΚυριακήναύτηςΤο ραντεβού της ΚυριακήςΘάνος Σκουράκης1961Χαμένα όνειραΚώστας ΛαμπίρηςΗ Αλίκη στο ναυτικόΚώστας ΔέγλερηςΟ θάνατος θα ξανάρθειΤηλέμαχος Χριστοφής1962Ο ΛουστράκοςΒασίλης Μαράς (ενήλικος)Ποτέ δεν σε ξέχασαΠαύλοςΕταιρεία θαυμάτωνΙλάριοςΜην ερωτεύεσαι το ΣάββατοΣπύρος1963Το τεμπελόσκυλοΠολύδωρος ΚλάπαςΤα κόκκινα φανάριαΠέτροςΧτυποκάρδια στο θρανίοΔημήτρης Παπαδόπουλος1964Αν έχεις τύχη...Αριστοτέλης Ρινόπουλος1965Ο νικητήςΠέτρος ΝτάβαρηςΜοντέρνα σταχτοπούτα Αλέξης ΒαρνέζηςΠεράστε την πρώτη του μηνόςΔημήτρης Στεφάνου1966ΔιπλοπενιέςΓρηγόρης ΜεθενιώτηςΗ κόρη μου η σοσιαλίστριαΓιώργος ΝικολαΐδηςΟ εξυπνάκιαςΜιλτιάδης "Μίλτος" Μίλτου1967Δημήτρη μου... Δημήτρη μουΔημήτρης ΣωτηρίουΑχ! Αυτή η γυναίκα μουΔημήτρηςΑνάμεσα σε δυο γυναίκεςΔημήτρης ΓεωργιάδηςΤο πιο λαμπρό αστέριΑνδρέας Σοφιανός1968Το κορίτσι του λούνα παρκΑλέκοςΗ αγάπη μαςΔημήτρης ΡαζέλοςΗ αρχόντισσα κι ο αλήτηςΛευτέρης1969Ο παραμυθάςΔημήτρης ΛαζάρουΗ νεράιδα και το παλικάριΜανούσος ΒροντάκηςΤο λεβεντόπαιδοΑρίστοςΗ δασκάλα με τα ξανθά μαλλιάΣτέφανος Καρατάσος1970Υπολοχαγός ΝατάσσαΟρέστης Αρσένης1971ΠαπαφλέσσαςΠαπαφλέσσας1972Η Αλίκη δικτάτωρπεραστικός έξω από τη ΒουλήΩς την τελευταία στιγμήγιατρόςΙπποκράτης και δημοκρατίαΙπποκράτης1974Εραστές του ονείρουΔημήτρης Καραθανάσης1978Κραυγή γυναικώνΔημήτρης / Ιάσων1981Άγριες κότεςΝίκος ΠαρταόλαςΠολίτες Β' κατηγορίαςΜάρκος Βαρδογιάννης1996Προς την ελευθερίαΆλκης Ζέας

 Θεατρικές παραστάσεις 

 σεζόν παράσταση ρόλος θίασος θέατρο σκηνοθέτης Ελληνική Θεατρική Περίοδος 1954/1955 Ο μπαμπάς εκπαιδεύεται Τσάλας Εθνικό Θέατρο της Ελλάδας Δημοτικό Θέατρο Πειραιά Κωστής Μιχαηλίδης Ελληνική Θεατρική Περίοδος 1956/1957 Η κυρά της αυγής Μαρτίν ντε Ναρθές Εθνικό Θέατρο της Ελλάδας Κτήριο Τσίλερ Κωστής Μιχαηλίδης Ελληνική Θεατρική Περίοδος 1958/1959 Ιφιγένεια η εν Ταύροις Μαντατοφόρος Εθνικό Θέατρο της Ελλάδας Αρχαίο Θέατρο Επιδαύρου Κωστής Μιχαηλίδης Ελληνική Θεατρική Περίοδος 1958/1959 Ιουλιανός ο παραβάτης Στέφανος Εθνικό Θέατρο της Ελλάδας Κτήριο Τσίλερ Κωστής Μιχαηλίδης Ελληνική Θεατρική Περίοδος 1959/1960 Οθέλλος Κάσσιος Εθνικό Θέατρο της Ελλάδας Κτήριο Τσίλερ Αλέξης Σολομός Ελληνική Θεατρική Περίοδος 1959/1960 Οργισμένα νειάτα Τζίμυ Πόρτερ Εθνικό Θέατρο της Ελλάδας Κτήριο Τσίλερ Αλέξης Σολομός Ελληνική Θεατρική Περίοδος 1959/1960 Τα λάθη μιας νύχτας Χάστινγκς Εθνικό Θέατρο της Ελλάδας Κτήριο Τσίλερ Αλέξης Σολομός Ελληνική Θεατρική Περίοδος 1959/1960 Φοιτηταί Τάσος Εθνικό Θέατρο της Ελλάδας Κτήριο Τσίλερ Σωκράτης Καραντινός Ελληνική Θεατρική Περίοδος 1960/1961 Ο θείος Βάνιας Αστρόφ Θέατρο Τέχνης «Κάρολος Κουν» Θέατρο Τέχνης Κάρολος Κουν - Υπόγειο Κάρολος Κουν Ελληνική Θεατρική Περίοδος 1960/1961 Ερωφίλη Πανάρετος Εθνικό Θέατρο της Ελλάδας Ωδείο Ηρώδου του Αττικού Αλέξης Σολομός Ελληνική Θεατρική Περίοδος 1962/1963 Ποντικοπαγίδα Υπαστυνόμος Τρότερ Θίασος Δημήτρη Παπαμιχαήλ Θέατρο Φλόριντα Μήτσος Λυγίζος Ελληνική Θεατρική Περίοδος 1963/1964 Οργισμένα νιάτα Τζίμυ Πόρτερ Θίασος Δημήτρη Παπαμιχαήλ Θέατρο Διάνα Αλέξης Δαμιανός Ελληνική Θεατρική Περίοδος 1964/1965Ελληνική Θεατρική Περίοδος 1965/1966 Ιππόλυτος Ιππόλυτος Κρατικό Θέατρο Βορείου Ελλάδος Αρχαίο θέατρο Φιλίππων Σωκράτης Καραντινός Ελληνική Θεατρική Περίοδος 1966/1967 Του φτωχού τ' αρνί Φρανσουά Φουρές Θίασος Αλίκης Βουγιουκλάκη - Δημήτρη Παπαμιχαήλ Θέατρο Rex Κωστής Μιχαηλίδης Ελληνική Θεατρική Περίοδος 1968/1969 Ο θείος Βάνιας Αστρόφ Θίασος Δημήτρη Παπαμιχαήλ Θέατρο Αλάμπρα Δημήτρης Παπαμιχαήλ Ελληνική Θεατρική Περίοδος 1972/1973 Οι φυλακισμένοι της 2ας λεωφόρου Μελ Έντισον Θίασος Αλίκης Βουγιουκλάκη - Δημήτρη Παπαμιχαήλ Θέατρο Αλίκη Δημήτρης Παπαμιχαήλ Ελληνική Θεατρική Περίοδος 1974/1975 Ο Βυσσινόκηπος Λοπάχιν Ερμολάι Αλεξέγεβιτς Θίασος Έλλης Λαμπέτη - Δημήτρη Παπαμιχαήλ Θέατρο Διονύσια Μίνως Βολανάκης Ελληνική Θεατρική Περίοδος 1978/1979 Φιλουμένα Ντομένικο Σοριάνο Θίασος Έλλης Λαμπέτη - Δημήτρη Παπαμιχαήλ Θέατρο Σούπερ Σταρ Μάριο Μπολονίνι Ελληνική Θεατρική Περίοδος 1982/1983 Ήρθες και θα μείνεις Βίτο Πινιόλι  Θέατρο Διονύσια Ρόμπερτ Ντράιβας Ελληνική Θεατρική Περίοδος 1986/1987 Φιλουμένα Ντομένικο Σοριάνο Θίασος Αλίκης Βουγιουκλάκη Θέατρο Αλίκη Σπύρος Ευαγγελάτος Ελληνική Θεατρική Περίοδος 1992/1993Ελληνική Θεατρική Περίοδος 1993/1994 Το Ημερολόγιο της Άννας Φρανκ   Θέατρο Κάππα Διαγόρας Χρονόπουλος Ελληνική Θεατρική Περίοδος 1996/1997 Ο χορός του θανάτου Έντγκαρ  Θέατρο Ιλίσια Μίνως Βολανάκης Ελληνική Θεατρική Περίοδος 1999/2000 Η Ήρα και το Παγώνι Τζακ Μπόιλ  Θέατρο Βρετάνια Δημήτρης Οικονόμου

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.

Παραπομπές

 Βιβλιογραφία 
 Μ. Δελαπόρτας, Δημήτρης Παπαμιχαήλ - Ένας μύθος, μια ιστορία, Εκδ. Άγκυρα, Αθήνα 
 Who's Who 1979, σ. 529

 Εξωτερικοί σύνδεσμοι 

 Δημήτρης Παπαμιχαήλ - Ρίξε μια ματιά! www.matia.gr 
 Δημήτρης Παπαμιχαήλ στη Φίνος Φιλμ 
 Δημήτρης Παπαμιχαήλ στο IMDb
 Δημήτρης Παπαμιχαήλ στο Cine.gr
 Δημήτρης Παπαμιχαήλ (φιλμογραφία) στο Filmy: Cine DataBase
 Δισκογραφία του Δημήτρη Παπαμιχαήλ

Κατηγορία:Λήμματα που χρειάζονται παραπομπές
Κατηγορία:Έλληνες  ηθοποιοί κινηματογράφου
Κατηγορία:Έλληνες  ηθοποιοί θεάτρου
Κατηγορία:Έλληνες ηθοποιοί ραδιοφώνου
Κατηγορία:Απόφοιτοι της Δραματικής Σχολής του Εθνικού Θεάτρου